Què és Martirion - PPDP\nEs la Web de la Causa de Beatificació dels sacerdots de la diòcesi de Girona morts durant la persecució religiosa de 1936-1939.\nÉs la versió digital del butlletí que, sota el mateix nom, es reparteix periòdicament a les nostres esglésies. Martirion—que en grec significa testimoniatge i és l’arrel de la paraula màrtir—vol ser una finestra oberta a la Causa, un punt de trobada entre aquells que hi treballem i totes les persones que hi estiguin interessades.\nTenim en llista de procés de martiri—llista no definitiva—96 sacerdots diocesans i tres seminaristes sots-diaques. Un equip d’historiadors investiga per trobar les proves testimonials i documentals del seu martiri. Esperem que la nostra presència a internet serveixi per obtenir noves dades i, encara més important, faciliti a molta gent la devoció envers ells. Tothom qui n’hagi rebut alguna gràcia o els faci objecte de la seva admiració i de la seva pregària, pot homenatjar-los amb el seu testimoni i facilitar que l’Església els reconegui efectivament com a màrtirs. Podeu comunicar-ho a les adreces donades.\nMartirion vol, en definitiva, acostar la gent a un fenomen històric que té ressonàncies positives per als homes i dones del nostre temps i dels temps futurs. Els màrtirs, que moren per amor i perdonen per amor, no ens empenyen a mirar enrere sinó cap endavant, cap a l’edificació d’un món millor. Els estudis científics del martiri no són simple erudició, sinó que intenten posar en relleu actituds profundes de persones que han anteposat a tot la fidelitat a Déu. En paraules del Papa Francesc: “Els màrtirs són l’exemple màxim de perdre la vida per Crist” (Àngelus del 23-6-13).\nCampanar de l’església de Sant Fèlix. Girona


La nord-catalana Daniela Grau Premi d'actuació cívica 2007 - VilaWeb\nDissabte 22.09.2007 12:50\nLa nord-catalana Daniela Grau Premi d'actuació cívica 2007\nDaniela Grau, coneguda militant catalanista, ha estat distingida amb un dels premis que atorga la fundació Lluís Carulla d'actuació cívica, en reconeixement a la seva tasca en favor de la llengua i la cultura catalana a Catalunya Nord. Aquest premi va ser donat a conèixer ahir divendres a Barcelona, serà lliurat el pròxim 28 de novembre al Saló de Cent de l'Ajuntament d'aquesta ciutat. El premi d'honor va ser atorgat a la Fundació Llull...\nFilla de Gilbert Grau, creador del Partit Federalista Europeu de Catalunya, va cursar estudis a Montpeller i Heidelberg, ja abans de la creació del Departament a la Universitat de Perpinyà. És professora d'alemany i de català a Perpinyà. Molt compromesa amb la llengua i la cultura catalanes a Catalunya Nord, ha participat en la Bressola, l’Associació Arrels, l’Associació Flama dels Països Catalans, la Federació per a la defensa de la llengua i de la cultura catalana i l’Associació 'No a Vauban a la Unesco'. L’any 2004, va ser de primera fila en engegar l’exitosa campanya popular contra la proposta de Georges Frêche d’anomenar "Septimanie" a la regió Languedoc-roussillon (que inclou Catalnuya Nord). Aquí trobareu més informació sobre la Daniela.


Les Dones Referents Comunitàries donaran continuïtat al programa - Empordà\nLes Dones Referents Comunitàries donaran continuïtat al programa\nLa iniciativa de reforç a l'emporderament femení del Consell Comarcal ara serà autònom\nEMPORDA.INFO 03.03.2020 | 13:15\nEl programa de Dones Referents Comunitàries de l'Alt Empordà, que ha dut a terme l'àrea de Benestar Social del Consell Comarcal de l'Alt Empordà, ha conclòs satisfactòriament el primer any de posada en marxa amb la participació d'onze dones de diferents municipis de la comarca que, a partir d'ara, donaran continuïtat a la iniciativa amb un projecte autònom i sostenible en el temps.\nL'objectiu de l'experiència ha estat reforçar l'empoderament d'un grup de dones de la comarca d'origen migrant, amb l'objectiu de facilitar processos d'intervenció comunitària amb altres dones i famílies i diversos agents de la comarca per promoure processos orientats a reforçar la convivència, la inclusió i la cohesió social.\nLa presidenta del Consell Comarcal de l'Alt Empordà, Sònia Martínez, explica que «projectes com aquest representen una nova manera de fer i d'innovar en l'àmbit social». Aquesta iniciativa ha posat a l'abast de les dones participants totes les eines necessàries per empoderar-les, fent que fossin elles mateixes les que professionalment experimentessin un canvi real com a dones referents comunitàries: «Aquesta metodologia ha permès identificar nous espais de treball comunitaris amb dones i famílies que permeten millorar l'atenció a la diversitat a la comarca».\nBenestar Social també ha creat un vídeo per difondre d'una manera gràfica i entenedora la tasca que han desenvolupat les participants en aquesta iniciativa pionera.\nEl projecte s'ha desenvolupat durant tot l'any 2019 amb tot un seguit d'accions que, es van iniciar amb 200 hores de formació impartides per 38 professionals de diferents serveis públics i entitats de Catalunya, que va cloure amb diferents accions comunitàries dinamitzades per les dones referents amb altres dones i professionals de diferents municipis. Aquestes accions comunitàries han permès arribar a més de 150 dones migrades de la comarca i a més de 60 professionals dels serveis socials i de salut.\nLa formació es va centrar en diferents àmbits i temàtiques com els mateixos processos migratoris i la construcció de la diversitat cultural, la mediació intercultural, els serveis socials bàsics, el servei d'informació i atenció a les Dones de l'Alt Empordà, l'acompanyament a la infància i els joves i l'acció comunitària, entre molts d'altres. Aquest bagatge formatiu ha permès a aquest grup de dones crear un relat propi i dibuixar un nou perfil professional, les dones referents comunitàries, que fan de pont entre les persones nouvingudes i la societat d'acollida, promovent accions inclusives i de millora de la qualitat de vida de la població.\nLes accions comunitàries fetes per les dones referents comunitàries amb altres dones es van dur a terme als municipis de Roses, L'Escala, Castelló d'Empúries, Sant Pere Pescador i Figueres i es va fer una presentació del programa a més de 90 dones de la comarca en una trobada comunitària organitzada a Santa Eugènia d'Agullana.\nEl programa va ser presentat als serveis d'acollida i serveis socials de l'Ajuntament de Figueres, a la Taula d'Inclusió de l'Alt Empordà, a la Fundació Salut Empordà, al Cicle d'Integració Social de l'Institut Ramon Muntaner, entre d'altres.\nLes dones referents comunitàries també han participat en el projecte Interreg Prospectsaso exposant la seva experiència en els seminaris organitzats a Figueres i Perpinyà sobre l'acollida de persones migrades a l'espai català transfronterer.\nLa directora tècnica de l'àrea de Benestar Social, Rosa Guixé, valora l'acció comunitària que aquest projecte ha posat en marxa a la comarca: «aquesta experiència és nova i els resultats són millors dels que esperàvem. Ara és important que els serveis públics treballem estretament amb les dones referents comunitàries perquè el seu coneixement i experiència ens facilitarà una millor atenció a la diversitat».\nUn cop el programa ha tancat la primera fase inicial, les dones han decidit donar continuïtat a aquest projecte i a tota l'experiència acumulada. Han creat una entitat que es donarà a conèixer pròximament per continuar amb aquesta iniciativa i reforçar les accions comunitàries a la comarca. La tècnica de l'àrea de Benestar, Imma Quintana, explica que «les dones referents comunitàries inicien ara una segona fase del projecte, amb una entitat pròpia, que comptarà amb un acompanyament de l'equip d'Inclusió durant un temps, per consolidar un nou projecte obert a tots els municipis de la comarca que permeti crear sinergies amb altres accions inclusives».\nAquest programa ha estat finançat per la Convocatòria Interculturalitat i Acció Social 2018 de la Fundació Bancària La Caixa i va quedar entre els finalistes del Vè Premi d'Innovació Social 2018 de la Fundació La Caixa.


Onda i Quisqueya renoven el conveni per a lluitar contra l'exclusió\nL'Ajuntament d'Onda ha renovat el conveni amb l'associació Quisqueya per a lluitar contra l'exclusió social a través d'aquesta entitat. L'alcalde d'Onda, Ximo Huguet, ha signat el conveni amb aquesta ONG d'Onda per a l'any 2019, “amb l'objectiu d'ajudar les persones en risc d'exclusió social. El consistori invertirà un total de 58.000 euros de subvenció per a dur a terme aquest projecte social que principalment garantirà un servei d'assessorament legal als qui presenten problemàtiques d'índole social. Així mateix, en col·laboració i coordinació amb el 'Programa d'Assessorament i Intermediació Laboral', es potenciarà la seua inserció laboral perquè existisca oportunitats per a tota la ciutadania de la nostra localitat”.\nA més, a través d'aquesta subvenció, es reforçarà el manteniment i equipament del Centre Social Quisqueya annex a la Parroquia San Bartolomé, mantenint els serveis i activitats de dinamització que l'ONG organitza per a col·lectius, famílies i persones en risc d'exclusió, així com el Centre de Dia per a menors amb dificultats d'integració. L'entitat es compromet també, a organitzar programes i activitats complementàries al Centre de Dia com l'Espai Familiar, l'Escola de Pares i el 'Campament Quisqueya'. També s'equiparan els pisos d'acolliment temporals per a dones mates de violència de gènere i els seus descendents, i persones i famílies en risc d'exclusió social.\nAmb aquesta rúbrica, totes dues entitats s'han compromès a coordinar els seus programes i realitzaran un seguiment per a garantir que es van complint els objectius, amb l'objectiu de fer balanç i estudiar les possibles millores. Així mateix, s'elaborarà una memòria final en la qual quedaran reflectits els ciutadans atesos i els serveis prestats. Per a l'alcalde, això és “una mostra de la transparència d'aquest equip de govern i un exercici de compromís amb aquelles persones de la ciutat que estan en risc d'exclusió, garantint que puguen tindre una vida digna i adequada”.\nFinalment, l'alcalde ha destacat que Quisqueya realitza “una labor social extraordinària” i ha agraït el treball que exerceixen els membres d'aquesta associació, ressaltant la cooperació amb els serveis socials municipals. “Cal estar molt agraïts ja que complementen la labor que realitzen des de l'àrea de Política Social que gestiona Mari Carmen Aguilella. Volem que entre tots ajudem els veïns que ho estan passant pitjor i tinguen cobertes les seues necessitats bàsiques”, ha conclòs l’alcalde.


Marsol espera una festa major sense cap tipus d'aldarulls\nMarsol espera una festa major sense aldarulls\nAssegura que la festivitat és més tradicional, tot i així crida al civisme i al consum responsable de begudes alcohòliques\nLa cònsol major d’Andorra la Vella, Conxita Marsol, va afirmar ahir que creu que els aldarulls de Sant Julià “no es repetiran a la capital”. Tanmateix, va assegurar que “és una festa major més tradicional i més tranquil·la”, ja que “els actes s’organitzen molt més aviat”, sobretot els concerts. El comú fa “dos o tres anys que va optar per fer uns horaris més adaptats”, i per aquest motiu, “normalment no hi ha problemes i no creiem que aquest any n’hi hagi d’haver”, va assenyalar.\nPel que fa al consum d’alcohol, Marsol va manifestar que “nosaltres no tenim barres, són els\nJosep B va dir..Tranquila sra. MARSOL, desde Govern ja han enviát un "missatge d'amor", no es preocupi.\nTranquila sra. MARSOL, desde Govern ja han enviát un "missatge d'amor", no es preocupi.\n#3 Sant Julià no ha de ser el model.\nMai por, Sra. cònsol. Segueixi estrictament el manual. Primera norma: no imitar a la parròquia de Sant Julià.\nLa Senyora Cònsol D'Andorra La Vella ja ens te acostumats al seu tarannà comparatiu, glosant les exel.lències de la (seva) parròquia, en front de les altres, aprofitant també de criticar-les, ja que ella ho fa tot perfecte, en deu saber més! No penso que sigui el camí adequat a adoptar, tot i que, gaudint de la seva sapiència, també gosa dir que tampoc n'hi ha per tant amb les pràctiques incíviques i il.legals del motorista de Red Bull de Claror. Patètic, venint d'una autoritat...\nCom a Laurediana que es, per algo resideix a Sant Julià esperaba una critica mes com a incivista per part del jovent de 16 a 19 anys protagonistes dels altercats, apart de a un comu protagonista de la quantitat de barres que hi havia a la seva parroquia. Crec senyora consol o espero que la seva critica anes per aqui encaminada, pero es mes bunic tirar indirectes deixant malament al teu poble que a un Comu negast criticat per tothom exemple clar per la Colla gegantera laurediana que van ser directes i clars aquestes opinions son les que volem el poble Andorrà no markentings dolents siusplau. Ho ha fet tot genial a La capital senyora consol, sigui una mica de la seva parroquia tambe siusplau i planti cara que te galons de sobres.


Proposta de visita guiada a la ciutat de València i trobada a Castelló (Andreu Pedró. Cambridge) - Associació Cultural El Torrelló\nProposta de visita guiada a la ciutat de València i trobada a Castelló (Andreu Pedró. Cambridge)\nUs adjunte la proposta de visita guiada a València que Andreu Pedró va fer el seu dia (gener de 2006) i que després, per estranyes raons, es va veure avortada.\nD’altra banda, us adjunte el document guia que Andreu va elaborar i que tampoc no va arribar a veure la llum.\nAquesta és la meua proposta de visita guiada a València. És el mínim que puc fer després que els meus es feren enrere. Està basada en una activitat de propostes didàctiques de la Generalitat. Afegiríeu alguna cosa? Dieu-m’ho i així li ho comunique al guia, ok?\n1. TORRES DE SERRANS: Punt de partida. Ací es pot fer una breu explicació del recinte urbà de l’època.\n2. VISITA A LA CASA DE LES ROQUES: Explicació de la processó del Corpus amb referències al teatre religiós medieval.\n3. CARRER SERRANS, VALL DE CRIST: Des de l’inici del carrer Serrans se’ls demana que estiguen atents als noms del carrer que fan referència als gremis. En arribar al carrer Vall de Crist, explicació sobre el que era una Cartoixa, com s’hi vivia tot lligant-ho a la importància de la vida monacal en la cultura medieval.\n4. PLAÇA DE L’ÀNGEL. PORTAL DE VALLDIGNA: Restes de la muralla medieval i casa on va estar la primera impremta de València. Explicació sobre la revolució cultural que va suposar l’aparició de la impremta, així com la diferència entre impressor, editor i llibreter.\n5. CARRER DE DALT. S’entra a la moreria i es fa una volta pel barri per tal que s’adonen l’estretor dels carrers i dels atzucacs. S’ix a les Torres de Quart i es torna enrere fins el carrer Exarch per sortir a la plaça del mercat on es fa una explicació del significat de la plaça com a centre de la vida de la ciutat (comercial, lúdic i també de justícia).\n6. LA LLOTJA. Visita a la Llotja i explicació de la importància comercial que tenia, què eren les lletres de canvi… Referències arquitectòniques parant esment amb les garjojles on són reflectits els pecats capitals, la qual cosa porta una referència obligada a la moral de l’època.\n7. Seguint pels carrers de darrere de la Llotja s’arriba a la plaça del MIRACLE DEL MOCADORET. Referències a Sant Vicent Ferrer. Després, passant per la plaça de Sant Nicolau, s’arriba al carrer CAVALLERS on s’aprecia la construcció noble dels palaus. En aquesta zona es trobaven les principals llibreries de l’època, lloc de reunió del món literari.\n8. Es creua per l’actual plaça de Manises on s’hi troba el Palau de la Generalitat fent referènca als Furs, les Corts… fins arribar a l’ALMODÍ, ja en part jueva, que era el lloc on s’emmagatzenava el gra de la ciutat.\n9. ESGLÉSIA DE SANT ESTEVE. S’hi troba la pica on van batejar Sant Vicent Ferrer.\n10. Es continua pels carrers de la juderia fins arribra al lloc on ih havia la porta del TEMPLE. Ací la referència obligada a la importància de les ordres de cavalleria és inevitable.\n11. Es torna enrere fins arribar a l’actual plaça de Nàpols i Sícili per fer cap a S.\nJOAN DE L’HOSPITAL. Es continua amb les referències a les ordres de Cavalleria: Ordre de Montesa.\n12. D’espatlles a S. Joan de l’Hospital hi ha el carrer BANYS DE L’ALMIRALL. Explicació de la importància dels banys en la vida pública medieval.\n13. CARRER DE LA MAR, es visita la casa on va néixer S. Vicent Ferrer.\n14. CARRER D’AVELLANES I CAVALLERS. Parada davant la làpida que recorda la cosa on va viure i morir Ausiàs March. Lectura del poema de Vicent Andrés Estellés\n15. LA SEU. Visita a la capella gòtica, la tomba d’Ausiàs March i altres relíquies amb la consegüent explicació. Pujada al Miquelet. Porta dels Apòstols: El Tribunal de les Aigües.


403 estudiants universitaris opten a la sisena edició del Pràcticum Odisseu | Odisseu\nJa està en marxa l’edició del Pràcticum Odisseu 2021 que ha sigut la més participativa de totes les sis edicions d’aquestes pràctiques. Enguany comptem amb 174 ofertes presentades per empreses i entitats de tot el territori rural Leader de Catalunya on només 9 han quedat desertes. De les 174 ofertes disponibles, més de la meitat (90 per ser exactes) ofereixen possibilitat d’incorporació laboral un cop finalitzin les pràctiques. A totes aquestes ofertes hi opten 403 estudiants aptes que han presentat un total de 1.000 candidatures vàlides.\nAny rere any es van superant les xifres de participació, la darrera edició que va ser la més nombrosa fins al moment, s’hi van presentar 346 estudiants que van presentar un total de 781 candidatures. Per tant, aquest any s’han presentat 200 candidatures més que en la darrera edició del Pràcticum i 50 estudiants més en xifra total d’estudiants participants. Cada estudiant podia inscriure’s fins a un màxim de 5 candidatures.\nAquestes pràctiques pretenen incentivar l’estada de joves universitaris a empreses i entitats situades en poblacions rurals de Leader de Catalunya per potenciar el retorn de talent jove en aquests municipis. En aquesta edició s’oferiran 82 ajuts de 900 € per les empreses i institucions del territori amb la voluntat de cofinançar el 50% de les pràctiques. Els i les estudiants han de realitzar mínim 300 hores, entre mitjans de juny i mitjans de setembre de 2021. L’estudiant rebrà una remuneració de 6 € mínim per hora treballada sumant un total de 1.800 € com a contraprestació total.


Molí de la Madella – Patrimoni Existencial\nPublicat el 18 Març 2013 14 Març 2013 by Francesc Roma Casanovas\nTrull del molí de la Madella (Riells del Fai)\nEn el camí que porta a la Madella, a l’inici de la pujada cap a Sant Miquel del Fai.\nEs tracta d’un edifici de tres pisos de planta quadrangular, adossat a la bassa del molí. A la part baixa hi ha els carcabans i a la banda de ponent una gran porta permet accedir a l’obrador. Al seu interior es conserva un trull d’oli i unes basses per elaborar aquest producte. La casa dels moliners era al pis superior, on hi havia hagut una cuina amb un forn i una pica. S’hi accedia per la part sud, per una porta independent. Algunes de les finestres de la façana principal (conopials) podrien correspondre al segle XV. Tenia una coberta a dues aigües perpendicular a la façana.\nAl sud-est del molí hi ha les restes d’una barraca construïda davant la boca d’una teuleria o forn d’obra. El forn apareix tapat i reutilitzat com a camp de conreu. Segurament, aquesta barraca deriva del cobert que protegia l’entrada al forn. A l’interior hi ha una menjadora, que indica que l’edifici s’havia utilitzat com a estable.\nA la porta de la Madella s’explica que hi ha una urpa de llop que és interpretada per la tradició oral com una mà humana transformada en llop d’un hipotètic crim passional. Una altra versió diu que era una lloba que es refugiava a la Bauma Rossa i tenia a la gent de la zona molt espantada, fins que la varen matar entorn el 1870.\nFaçana occidental del molí de la Madella, amb l’entrada a l’obrador\nEtiquetat Cabanes, Molins\nEntrada prèvia Forns de can Jeroni\nEntrada següent Forns del Flix\nOne thought on “Molí de la Madella”\nRetroenllaç: L’antiga central hidroelèctrica del Fai | INDRETS OBLIDATS


Un estudi afirma que la dieta mediterrània és la més sostenible a nivell d’emissions de gasos d’efecte hivernacle\nL'Aula de Teatre nega conèixer els abusos abans de 2019 i es posa a disposició de fiscalia per depurar responsabilitats\nArriben els primers 250 treballadors del camp procedents de Romania\nTarragona » ACN\nLa investigadora Marta G. Rivera defensa que cal frenar l’abandonament rural\nUn estudi elaborat per la investigadora de l’International Panel of Climate Change (IPCC), Marta G. Rivera, apunta que la dieta mediterrània és la més sostenible i eficient a nivell d’emissions de gasos d’efecte hivernacle. En la seva ponència a les jornades ‘Emergència climàtica i transició energètica’ organitzades per la Universitat Rovira i Virgili (URV), Rivera ha defensat que entre el 8% i el 10% de les emissions d’aquests gasos tenen a veure amb el malbaratament alimentari. Rivera ha exposat l’estudi titulat ‘El canvi climàtic i la terra’, i ha assenyalat que si s’aconsegueixen reduir aquests sobrants hi haurà més terra que es podrà dedicar a usos com la bioenergia i la reforestació. Rivera també ha defensat que és “bàsic” frenar l’abandonament rural, ja que el sòl conreat permet capturar CO2, reduir incendis forestals i redistribuir la població.\nLa investigadora ha concretat que l’agricultura i els usos del sòl suposen el 23% dels gasos d’efecte hivernacle que s’emeten a l’atmosfera, si bé el sòl per si mateix també té capacitat d’absorbir-ne una part. Segons ella, els motius que fan que l’agricultura generi canvi climàtic són la producció agrària, la nostra dieta i el malbaratament alimentari.\nRivera ha apuntat que “no s’ha de deixar de consumir carn” per tal de frenar el canvi climàtic, en contra del que apunten algunes tendències. La ponent ha afirmat que la ramaderia té un impacte important en l’emissió de gasos contaminants, però que segons el tipus de ramaderia les conseqüències són diferents. Així, ha concretat que en l’extensiva, el 44% dels gasos que s’emeten són de metà, vinculats a animals rumiants, com vaques, bous i cabres. Amb tot ha indicat que el metà té una capacitat de generar escalfament global quasi 300 vegades superior al CO2, però que en canvi tan sols dura a l’atmosfera 10 anys, mentre que el CO2 s’hi està segles. Tot i això, ha expressat que més del 70% del consum de carn mundial és de pollastre i de porc.\nEn aquesta línia també ha fet referència al malbaratament alimentari i ha dit que entre el 5% i el 10% del total d’emissions de gasos d’efecte hivernacle tenen a veure amb la transformació alimentària, especialment pel que fa al transport d’aliments. Per Rivera, es consumeixen molts productes d’altres llocs del món que integrem en la dieta i cal canviar cap a dietes més sostenibles i saludables. En aquest sentit ha afirmat que la mediterrània és la més sostenible, per sobre fins i tot de la vegana o la vegetariana.\n» El Ministeri de l’Interior destitueix Pérez de los Cobos com a màxim responsable de la Guàrdia Civil a Madrid\n» Corbins celebra la Festa Major amb un concert “sobre rodes”\n» Dos ferits en un accident de moto a la C-13, a Camarasa\n» L’Ajuntament de Tàrrega segrega uns terrenys per la nova estació de busos\n» Estrès, fatiga i menys adopcions: així ha afectat la Covid-19 a les protectores d’animals lleidatanes\n» L’Horta celebra els 65 anys de la Verge de Grenyana amb un aforament limitat\n» Sanitat continua sense donar llum verda als entrenaments col·lectius


Cíclic | Gabriel Verderi\nSelecció del treball realitzat\nEl cicle continu de construcció-reconstrucció de la persona i la idea artística de l’obra inacabada són els eixos al voltant dels quals gira aquest treball. Intenta l’aproximació a la representació d’un procés – potser no representable -, a través del diàleg entre la metàfora i l’analogia. Contraposa la tradició del mètode amb formes de generar imatges més contemporànies – les quals també ens representen.\nPANTALLA A - Projecció videogràfica d’una paret de maons en construcció. Un obrer de la construcció, enregistrat des d’un punt fix, va pujant una paret fins a cobrir tota la pantalla.\nPANTALLA B - Projecció seqüenciada de 20 imatges generades per ordinador, mitjançant un programa informàtic que recompon les distorsions del disc dur a fi d’ optimitzar la seva operativitat. Segons les operacions i canvis programàtics que hagi realitzat l’usuari a l’ordinador, el disc dur es fragmenta en punts , línies i colors. És la imatge del desordre i, paradoxalment també ho és d’un nou ordre. Cada línia, punt i color representa la situació dels documents i els programes utilitzats. Per tant cada imatge és el resultat d´aquest procés i respon al mètode de treball de cada persona.\nAUTOREPRESENTACIÓ - Aquest element planteja mostra la idea de fragmentació i recomposició constants com a mètode de representació. És la reproducció tridimensional del cos de l’artista a escala natural feta amb resina de poliester i fibra de vidre. Des de fa nou anys va incorporant fragments de fotografia del seu cos sobre aquest motlle: un intent de construir i reproduir la seva imatge. El procés consisteix en la cartografia corporal i la incorporació periòdica dels nous fragments fotogràfics\nLa figura té un moviment rotatori lent i continu sobre el seu eix. Aquest moviment respon a la idea de consciència, de moviment de far, i de circuit “al voltant de” . Hi ha una clara connexió amb els moviments rotatoris sobre un eix que ha treballat en obres anteriors i que fan referència a les estratègies que han utilitzat diverses cultures per obtenir un estat físic i mental en què els límits de la consciència i la subconsciència es permeabilitzen per facilitar noves associacions d´idees.\n« AnteriorSegüent »\nAutorepresentació: els intents


Ajuntament de Lliçà d'Amunt/La biblioteca al costat de les escoles\nÚltima revisió 06-05-2021 09:41\nAmb la situació que estem vivint, i veient que els escolars no poden gaudir de totes les sortides que feien abans, o bé ho han de fer amb unes condicions molt diferents, la Biblioteca Ca l’Oliveres s’apropa a les escoles i instituts aportant una mica d’aire fresc, amb visites que ja feien a la biblioteca, o bé realitzant visites noves com les que es van oferir el passat mes d’abril, tot fent reflexionar als alumnes sobre aquest temps viscut de pandèmia, mitjançant contes comEl circ dels monstres, El pato y la muerte, L’illa, Mapa de ciutats somiades, D’aquí no passa ningú!, El presidente del mundo i Prohibit, prohibir.\nDurant aquest passat mes d’abril la biblioteca ha realitzat 9 visites a alumnes de cursos de P4, 1r, 3r i 4t, de les tres escoles del municipi. Un total de 180 alumnes.\nEn el marc del Programa d'Activitats Educatives (PAE) la Biblioteca Ca l’Oliveres ofereix diverses propostes per als diversos centres educatius i per al personal docent. Totes elles encaminades a que la comunicat educativa del municipi tregui el màxim profit de la biblioteca i de totes les activitats, serveis i recursos que ofereix.\nVisita del grup de P3 de l'Escola Miquel Martí i Pol\nVisita del grup de 1r de l'escola Els Picots\nActivitats amb 3r i 4t a la biblioteca de l'escola Miquel Martí i Pol


Deixo de fumar: 2010\n6 mesos,13 dies.\nei! no us penseu que porto el compte al cap contínuament, ho he hagut de pensar per escriure-ho al títol. Dóna, els sis mesos sí que els vaig recordar, i els vaig celebrar amb el que més m'agrada: un bon dinar! Deixar de menjar sí que és difícil, deixar de fumar va ser com fer un ou ferrat en comparació amb la dieta.\nEstic esperant la nova llei antitabac, que entra en vigor al gener a Espanya, i que diu que és molt més restrictiva. A mi ja m'està bé, la veritat. Però no crec que això faci que més gent deixi de fumar; a curt termini el que crea és més fumadors emprenyats! Potser a la llarga, quan vegin que no poden fumar enlloc, anirant veient com n'és, d'absurd, haver de deixar tot el que estan fent per sortir al carrer, allunyar-se del món, que segueix girant, per satisfer el desig del monstre nicotínic. El monstre, per cert, que encara viu al meu cervell. Però ja té poca força, i només apareix a la feina, quan porto hores allí tancada i m'estresso una mica. Però jo no li faig cas, i efectivament, com deia tothom, desapareix en uns segons!\nI res més, me'n vaig a veure el capítol d'ahir de "Medium", que veure sèries americanes per streaming és un vici, però no tòxic.\nPublicat per Àngels Pascual a 9:55 Cap comentari:\nDIA 92 o 93, ja em costa seguir el compte.\ndies sense escriure, però tot continua igual. Segueixo sense fumar, per tant, sóc no-fumadora. El monstre segueix viu en algun lloc dins del meu cervell. El sento sobretot en moments de nervis o ansietat. Però em dic: fumar no em calmarà els nervis, només em calmarà una ansietat que el mateix tabac em va crear. És un recurs que el tabac va crear dins el meu cervell per mantenir la meva addicció. Realment em sorprèn que el cervell tingui aquesta dinàmica fumadora tan incrustada que més de tres mesos després encara m'ataqui. Però parlant amb altres ex-fumadors confirmo que aquesta sensació o falsa necessitat no desapareix mai del tot. M'agradaria poder dir que no penso en el tabac, però no. Hi penso, com ja us he explicat, però l'important és que no fumo, i sobretot NO VULL FUMAR. Mai penso "fumaria, però no puc". No vull i punt.\nUs deixo uns links perquè vegeu què diuen les lleis a altres països europeus i del món. Podreu veure que a tot arreu tendeixen a les lleis prohibitives totals en espais públics i on es serveix menjar. Ara que una cosa és el que diu la llei i una altra el que es fa, o si no compareu l'aplicació de la llei a les diferents comunitats autònomes d'Espanya.\nInformes de "El Mundo":\nLleis anti-tabac a Europa.\nLleis anti-tabac al món.\nDel mateix dossier del diari El Mundo, us deixo un llistat de tots els mals del tabac: efectes a la ment del fumador, als pulmons, càncer, etc. És interesant...\nI per acabar, un informe del ENSP, organisme europeu de prevenció del tabaquisme, sobre l'estat i les tendències en tots els països de l'UE. Està en anglès, però val la pena saber-ho, no?\nEuropean Trends Towards Smoking-Free provision May 2010.\nPublicat per Àngels Pascual a 11:55 Cap comentari:


Les oposicions docents començaran el 18 de juny | Valencia Extra\nLes oposicions docents començaran el 18 de juny\nLes oposicions docents convocades per a enguany per la Conselleria d’Educació començaran el dia 18 de juny i no el 17, com estava previst, ja que hi ha localitats que han allargat un dia el període lectiu per a donar cabuda en el calendari a alguna festa local, com en el cas de les Falles.\nAixí ho ha comunicat Educació als sindicats en la Taula Sectorial celebrada aquest dijous, en la qual ha continuat la negociació de la convocatòria d’oposicions de Secundària i Altres Cossos i també la dels cossos de Catedràtics de Música i Arts Escèniques.\nSegons ha informat el Sindicat de Treballadors de l’Ensenyament del País Valencià (STEPV) en un comunicat, també se’ls ha informat que la setmana que ve se’ls proporcionaran els annexos amb les característiques de les proves pràctiques i es començaran a negociar el dijous 16 de gener.\nLa Taula Sectorial d’aquest dijous és la continuació de la qual es va celebrar el 20 de desembre, en la qual STEPV va fer les seues aportacions a l’esborrany presentat per Educació. Hui ha sigut el torn de la resta d’organitzacions sindicals.\nA més, al final de les intervencions la Conselleria ha contestat a algunes de les preguntes plantejades pels sindicats en aquestes sessions. Segons STEPV, Educació “és reticent a modificar substancialment la convocatòria respecte a l’any passat per a evitar que els aspirants que ja s’han presentat en 2019 tinguen un escenari diferent en 2020”.\nNo obstant això, ha continuat el sindicat, “sí que estudiaran com millorar en tot el que es puga la gestió de les oposicions en aspectes referents a la reducció del nombre d’aspirants per tribunal, millorar les condicions de les persones amb diversitat funcional, aportar la màxima informació possible en la web (encara que han posat en relleu que no tenen el sistema preparat per a pujar els avisos de les actuacions de cada tribunal encara), formació dels tribunals, publicació dels criteris d’avaluació amb més antelació, etc”.\nRespecte a la convocatòria de Catedràtics de Música i Arts Escèniques, STEPV ha demanat que es mantinguen els mateixos requisits de titulació per a la tutela d’investigacions que en la convocatòria de 2019, ja que en aquest esborrany havia desaparegut el DEA i s’havia modificat el tipus de màster, fitant-lo als ensenyaments artístics. La Conselleria ha acceptat aquesta esmena.\nAltres demandes del sindicat han anat en la línia que les característiques de les guies docents s’ajusten a les que s’usen en els centres artístics superiors, que les proves pràctiques es puguen registrar en vídeo en les especialitats que no deixen cap constància escrita per part dels aspirants i que s’ajusten a la realitat de l’aula.\nEn el torn obert de preguntes, STEPV ha preguntat sobre la publicació de la convocatòria d’inspecció, al que Educació ha respost que el més segur és que es publique el dilluns que ve. Sobre el barem del procés de càtedres, volien haver-lo publicat abans de Nadal però encara els falten dues especialitats per acabar, per la qual cosa esperen publicar-lo al llarg d’aquest mes de gener.\nEl sindicat ha demanat la convocatòria urgent de la Comissió de Seguiment de l’Acord de Professorat Interí i se li ha comunicat que es convocarà quan acabe la negociació de les oposicions. STEPV s’ha queixat que en algunes especialitats s’està contractant a professorat especialista quan existeix una borsa de treball i que s’ha de corregir.\nFinalment, respecte al procediment d’habilitacions per al professorat interí del Cos de Mestres, Educació ha comunicat que estan treballant per a obrir el procediment al més prompte possible.


Notícies sobre Godella | València Extra\nAcord unànime per acceptar les condicions del FIE i rebre els 8,7 milions amb que es pagaran les expropiacions\nEl ple de l’Ajuntament de Godella va aprovar ahir per unanimitat, en sessió urgent i extraordinària, acceptar l’operació de crèdit a llarg termini per al finançament de sentències judicials fermes amb càrrec al Fons d’Impuls Econòmic (FIE) per import de 8.695.714,29 euros. El regidor d’Hisenda, Voro Soler, va explicar que es tracta d’un préstec en unes condicions molt favorables (amb una carència de 2 anys i que es podrà retornar\nL’intendent en cap de la Policia Local de Godella, Santiago Garfella, va rebre ahir la Creu de Plata, una distinció atorgada per la Unió Nacional de Caps i Directius de la Policia Local (UNIJEPOL) per la seua trajectòria professional de més de 20 anys en el cos. El regidor de Seguretat Ciutadana, Fernando Oliveros, va voler felicitar a Garfella per aquest reconeixement. D’ell va destacar que «està realitzant una magnífica\nLa Diputació de València iniciarà en les pròximes setmanes la redacció del projecte de ‘Mesures correctores d’impacte acústic en els grans eixos viaris de la Xarxa de Carreteres de la Diputació de València’, a fi de reduir els nivells de soroll percebuts en els centres docents i assistencials situats al voltant de les carreteres CV-310, CV-336, CV-368 i CV-670, totes elles amb una intensitat de circulació superior als tres milions\nL’ecoparc mòbil de l’Entitat Metropolitana per al Tractament de Residus (EMTRE) visitarà Godella els pròxims dies 5, 6 i 7 de març. Es tracta d’un camió habilitat per a la recollida gratuïta d’aquells residus d’origen domèstic que, per la seua naturalesa, no han de ser dipositats als contenidors convencionals. Aquesta visita s’emmarca en una prova pilot de l’EMTRE per a facilitar la recollida dels residus especials en aquells pobles que,\nBurjassot i Godella valoren la possibilitat d'interconnectar els parcs de la Devesa i la Eixereta\nEls Regidors de Serveis Municipals i Medi ambient de l’Ajuntament de Burjassot, Manuel Lozano, i Lluna Àrias, respectivament, s’han reunit amb el Regidor de Medi ambient de l’Ajuntament de Godella, Fernando Oliveros per a tractar la possibilitat d’interconnectar els parcs de l’Eixereta i la Devesa. Una reunió en la qual també han estat presents diferents tècnics de tots dos municipis. Des dels dos consistoris s’ha posat de manifest la intenció\nEl dissabte 25, sarau d’hivern del grup de danses El Poblet\nEl proper dissabte 25 de febrer a les 12:00 h tindrà lloc a la plaça de l’Església de Godella la segona edició del sarau d’hivern del grup de danses El Poblet. Una vegada finalitzat el sarau, es celebrarà un dinar de germanor entre tots els assistents. Enguany, com a novetat, el sarau es celebrarà de matí, per combatre el fred i tindre la possibilitat de celebrar aquest dinar de germanor.\nEl regidor de Seguretat Ciutadana de Godella, Fernando Oliveros, ha informat sobre les distintes actuacions que s’han realitzat en aquest àmbit amb l’objectiu de reordenar i millorar el tràfic al poble. A més del canvi a un únic sentit de la carretera de Rocafort, també ha hagut modificacions en els carrers Pensament i Madre Carlota de Santa Teresa, atenent a les peticions dels veïns i veïnes de les zones properes.\nLa partida de 40.000€ amb que estan dotats els pressupostos participatius ja ha donat els seus fruits, doncs les quatre propostes guanyadores després de la votació popular ja han estat executades i són visibles a distints punts de Godella. Tal i com va informar la regidora de l’àrea, Tatiana Prades, un total de 426 persones participaren d’aquest procés de votació, que per primer cop enguany es realitzava de manera telemàtica.\nAlumnat de Gençana guanya un accèssit al Certamen Nacional de Joves Investigadors\nEl projecte de Biologia desenvolupat per tres alumnes del Centre Educatiu Gençana de Godella va ser premiat amb un Accèssit en el XXX Certamen “Joves Investigadors”, que es va celebrar en la localitat de Mollina (Màlaga) del 8 al 12 de gener. El Ministeri d’Educació i l’Institut de la Joventut (INJUVE) van triar prèviament el treball com un dels 40 projectes per a ser exposats en la fase nacional d’aquest\nDurant aquests dies s’ha repartit pels carrers de Godella el primer BIM de 2018, la portada del qual està dedicada als actes de Nadal, parant especial atenció a la tradicional cavalcada dels Reis Mags. El repartiment del periòdic s’ha realitzat de manera conjunta amb el tríptic que porta la programació cultural i d’oci de febrer, març i Falles. En aquesta ocasió, les pàgines centrals estan dedicades a un monogràfic sobre\nPàgina anterior 1 … 12 13 14 15 16 … 23 Pàgina següent


System Beat. “Volem fer que alguns sectors, que mai es pensaven que ho farien, escoltin música electrònica” | La descoberta - La Tornada\n“Volem fer que alguns sectors que mai es pensaven que ho farien, escoltin música electrònica”\nEls grans teòlegs de la comunicació de masses, al llarg de la història, han teoritzat sobre com arriben els missatges dels mitjans al seu públic i quins hi arriben més i quins menys. Alguns afirmen, i és cert, que els mitjans de masses posseeixen el poder de crear una espècie d’”agenda”: una llista dels temes sobre els quals el públic ha de parlar, pensar i opinar (o no opinar). Aquests teòlegs també s’adonen, però, de l’existència d’una sèrie de temes sobre els quals no tenen potestat pel que fa a poder fer-los arribar al públic o no. Parlem de temes que per la seva importància o pel seu interès general simplement arriben al públic automàticament. Un cas ho seria un atemptat o pensant més en positiu, una final de Champions.\nAmb la música penso que sovint passa el mateix: alguns titans d’aquesta indústria, per sort o per desgràcia, a vegades tenen la potestat de fer arribar al gran públic algunes propostes musicals, deixant de banda si aquestes són o no mereixedores d’arribar a aquest gran públic. Així mateix, hi ha altres propostes que sense la necessitat de tenir el suport d'aquests -diguem-ne- ens de poder, arriben en qualsevol cas al públic. Hi arriben premiats per la seva originalitat, per la seva llum pròpia o pels seus propis mèrits musicals. Dins d’aquest darrer grup, brillant per si sol, hi trobem System Beat.\nDes de Mataró, amb esperit tropical maresmenc però amb cor urbà barceloní, System Beat són un d’aquells bolets que neixen de sobte al mig del no-res sense saber massa com però que tenen un gust saborós.\nLa seva és una proposta de “grup que fa música electrònica”, un concepte que cada cop ens costa menys d’imaginar però que ells han portat més enllà per dur-lo a terme amb tots els ets i uts. Parlem d’una proposta que neix a finals de l’any passat però que els seus quatre membres duien elaborant artesanalment i minuciosament des de feia mesos. Un projecte que neix de quatre músics molt joves però amb el cul pelat d’intentar viure en aquesta indústria de la música. Parlem, doncs, de quatre músics amb criteri, que saben el que fan, que després de donar voltes amb els seus anteriors projectes, creen System Beat per aplicar aquesta experiència en un grup que vol apuntar alt havent trobat el seu nínxol: la música electrònica.\nEl perquè de l’electrònica\nEls System Beat creuen que la música electrònica tindrà el monopoli musical a llarg o no tan llarg termini en molts sectors. En Martí Cano, veu principal, afirma que el catalitzador que va impulsar la creació del grup va ser adonar-se justament d’això: “Vèiem que les picades d’ullet a l’electrònica d’alguns dels grups que escoltem ens anunciaven cap a on anaven els trets. Però en comptes de fer-li picades d’ullet, amb el nostre projecte vam decidir idear un projecte en què absolutament tot hi girés a l'entorn.”\nSón pioners. Ho són des del moment en què fan una cosa que ningú ha fet: tocar en directe amb instruments electrònics una música comparable a la que podria tocar un punxa discos amb el seu ordinador i la seva taula de mescles. I l’originalitat és el seu tret definitori, però també el seu maldecap. Un projecte que neix sense precedents ni gairebé referents s’ha de crear tan sols partint d’una idea. Per això diuen que, encara ara, System Beat és un projecte poc definit. En Pau Rosselló diu: “Tot i tenir-lo molt clar dins el nostre cap, ens vam adonar que estàvem creant un món nou que no era tan fàcil de materialitzar. Creem un estil des de zero però no sabem cap on acabarà ni quines necessitats tindrà i justament per això diem que és un projecte poc definit: perquè sabem que s’anirà definint ell sol a mesura que el fem funcionar.” Tot plegat, cal entendre-ho dins un panorama de música electrònica on, com diuen, hi veuen el futur però que encara necessita maduració i exploració.\nPer dur a terme la seva pròpia exploració, primer de tot van decidir allunyar-se del que podem entendre avui en dia com a artista de música electrònica. Ells no són DJs, tot i que toquen tecles i botons en comptes de cordes i plats (instruments que van deixar enrere en iniciar System Beat per aprendre a tocar aquests que tenen tecles i botons). Ells són un grup. Ara mateix sobre l’escenari, si hi toca System Beat, hi trobarem la bateria electrònica i els pads d’en Jan Punsola, els teclats d’en Pau Rosselló, l’EWI (un aparell que podríem definir barroerament com a instrument de vent electrònic) d’en Biel Mayans i els sintetitzadors i altres aparells que toquen tots, acompanyats de les veus dels quatre membres capitanejades per la veu del cantant principal, en Martí Cano.\nAixí mateix, si bé és cert que el fet que toquin música electrònica sobre un escenari en format de grup és el que els fa inèdits, han de reconèixer que un volum important de la feina que tenen la fan a casa amb la producció musical, que és el pal de paller del projecte. Des de gravar les pistes que disparen en directe fins a trobar el so exacte que necessita el teclat que faran sonar són tasques que han hagut de preparar mil·limètricament abans de pujar a tocar. Tots quatre han après a fer servir programes informàtics que aviat tots coneixerem com l’Abletono el logic per tal de produir uns temes que són 100% electrònics. En aquesta fase, hi entra en joc un personatge també imprescindible per al grup: el productor barceloní Miguel Zamarripa, que ha ajudat el grup en aquestes tasques més minucioses i que, com confessa en Pau Rosselló “poden semblar fàcils però no ho són en cap sentit” aportant també el seu toc de bon gust musical i el seu criteri professional.\nLa importància d’aquesta producció musical prèvia també ha fet que el procés de creació de les cançons divergeixi completament del que entenem com a “compondre una cançó”. En Martí Cano diu que “una cançó pot néixer d’una idea tocada amb quatre acords de guitarra o piano, igual que passaria en un grup tal com el coneixem fins ara, però passa per un procés de canvis tan gran quan entra a l’ordinador, que acaba sent una cosa irreconeixible en comparació al que era al principi” i en Jan Punsola afegeix: “El fet de no tenir instruments “convencionals”dona molta llibertat però també ho complica tot”, fent referència altre cop a la complexitat de la producció tècnica que requereix un estil així.\nUn estil nou suposa una manera de funcionar nova, també en l’estadi de la promoció. Per donar a conèixer la seva música, els System Beat desconfien dels EP de llarga durada. Igual que fan la majoria dels DJs avui en dia, potenciar un sol tema i d’alguna manera jugar-s’ho tot a una moneda acaba sent, per sort o per desgràcia, la millor aposta. Llençar un single en comptes d’un disc, com diu en Pau “permet mimar molt més el tema.” És per això que des de final d’any han tret un single cada mes, al qual han donat el protagonisme que creuen que es mereix, uns singles diferents entre ells, cosa que els ha permès donar-los diferents dimensions a cada un d’ells, enfocant-los independentment a targets diferents. I això és interessant, perquè sona curiós, però en Biel afirma: “Volem sonar a les discos però volem tocar a les festes majors i als festivals.” Per això, hauran d’obrir un nou front, un nou concepte estilístic de grup que reuneixi targets. I ho tenen molt clar. Encara en Biel conclou ambiciós:“Volem fer que alguns sectors que mai es pensaven que ho farien, escoltin música electrònica.”\n"Tot i tenir-lo molt clar dins el nostre cap, ens vam adonar que estàvem creant un món nou que no era tan fàcil de materialitzar"\nPioners d’una renovació\nSystem Beat no tenen cap predecessor directe, i si haguessin de confessar referents, segurament ens donarien noms de grups i DJs europeus, potser francesos o alemanys. Tenen clar que l’avantguarda de la música electrònica és a Europa, on es pot trobar un clar mercat potencial per a ells i, tot i que a curt termini el circuit català és el seu objectiu, no es posen cap frontera, ni tan sols en l’idioma. En Martí diu: “No ens posem cap limitació, confiem en el català en tant que és una cosa amb la qual ens sentim còmodes, però tampoc ens tanquem que si un dia ens surt cantar en anglès o en l’idioma que sigui, ho farem, però tampoc ho farem per poder tocar a Europa; si hem de tocar a Europa, ho farem amb la mateixa seguretat tant si ho fem en anglès com si ho fem en català.”\nEl projecte de System Beat neix, com dèiem, com un bolet. Ho fa en certa manera, sigui per les seves amistats musicals o per un primer target que ha respost a la proposta, enmig d’un panorama més o menys mestís, entenent aquest arxiconegut mestissatge com el concepte que a tots ens evoca quan hi pensem. Un panorama mestís que es renova constantment però que ara mateix necessita més que mai l’acceleració d’aquest procés de rentada de cara. El necessita perquè moltes branques estan quedant obsoletes, i hi estan quedant per la mateixa obsolescència de les coses i/o per la desaparició de referents. De fet just això, els referents, són esl que fan de líder en qualsevol revolució, en qualsevol etapa que es confirma com a etapa de canvis. Així doncs, System Beat podrien ser un dels pioners a remodelar des del seu punt de vista el que escolta el públic popular, i a convertir-se així en un referent que obri una nova via d’exploració de la música i sobretot de la música en català.\nSegurament System Beat ja se senten pioners des del moment en el qual van començar a fer una cosa nova. Segur que no tardaran a aconsellar directament o indirectament grups joves que els voldran imitar a la seva manera, i convertir-se directament en referents. Tot plegat, mentre troben el seu lloc en la indústria musical i resten a l’espera que la seva proposta qualli, evolucioni i es vagi definint.\nCal tenir en compte que de moment tan sols acaben de néixer, però vigilem-los de prop perquè ja han aconseguit ser un petit trending topic a la boca dels entesos molt abans de fer el seu primer concert, que serà el 25 de març, a la Sala Clap de Mataró, on presentaran en directe el projecte juntament amb Pachawa Sound i Zoom Musiqueta i on prometen demostrar el perquè del seu existir i del que realment estem parlant.\nMartí Cano (veu principal, teclat i lounchpad)\nJan Punsola (veus, bateria electrònica i lounchpad)\nPau Rosselló (veus, teclat i lounchpad)\nBiel Mayans (veus, EWI i lounchpad)\n25/03 Clap (Mataró)


Xina Glass Obelisk Trophy Fabricants i proveïdors - Venda a l'engròs de la fàbrica - CRISTALL brillant\nYiwu Shining Crystal Import & Export Co, Ltd és un millor fabricant i proveïdor de vidre obelisc de vidre de la Xina amb la fàbrica professional. Benvingut al trofeu d'obelisc de vidre a l'engròs, productes de l'obelisc de vidre que ens atorga. Nom de l'ítem: Obelisc de vidre òptic Trophy amb gravats en 3D Paraules clau: vidre ...\nYiwu Shining Crystal Import & Export Co, Ltd és un millor fabricant i proveïdor de vidre obelisc de vidre de la Xina amb la fàbrica professional. Benvingut al trofeu d'obelisc de vidre a l'engròs, productes de l'obelisc de vidre que ens atorga.\nNom de l'element: Obelisc de vidre òptic Trophy amb gravat en 3D\nParaules clau: trofeu d'obelisc de vidre\nN º d'article: SGT-022\nAplicació: 2D / 3D com regals directius\nYiwu Shining Crystal Import & Export Co, Ltd és un millor fabricant i proveïdor de la Xina Glass Trophy Award amb fàbrica professional. Benvingut a nosaltres als productes del trofeu de vidre a l'engròs.\nHot Tags: trofeu d'obelisc de vidre, Xina, fabricants, proveïdors, fàbrica, productes a l'engròs\nSegüent: Trofeu de bola de vidre\nPetjapapers de vidre en forma de diamant Pessebre de...


Notícies :: Món solidari :: Premi Nobel de la Pau 2011 per a Dones Africanes: NOPPAW\nPremi Nobel de la Pau 2011 per a Dones Africanes: NOPPAW\nSabeu que a l'Àfrica hi ha milers de cooperatives de dones que s’ocupen del comerç, de l’agricultura i de les activitats educatives? De fet, les dones africanes són més actives que els homes pel que fa a la gestió de les activitats econòmiques i cada vegada juguen un paper més important en les noves activitats locals, tant social com econòmicament.\nLes dones a l'Àfrica són responsables del 70% de la producció agrícola i produeixen el 80% dels béns de consum d'aquell continent. Per desgràcia, molt sovint a aquestes dones se'ls impedeix de ser les propietàries de les terres que conreen pel simple fet de ser dones.\nTambé hi estan molt compromeses en les activitats d'assistència sanitària, des de la prestació d'aquesta assistència, fins a oferir informació per donar a conèixer el virus VIH i la malària als seus pobles. Per suposat que no podem oblidar la seva lluita contra una tradició tant brutal com és la mutilació genital (infibulació).\nLa campanya per aconseguir el Premi Nobel de la Pau per a Dones Africanes (NOPPAW: Nobel Peace Prize 2011 for African Women) està sent promoguda per CIPSI (una ONG italiana que coordina 48 associacions internacionals basades en la solidaritat) i ChiAma l'Africa (una campanya posada en marxa a Itàlia per aconseguir un pacte de solidaritat amb la gent africana), i té tot el suport del Ministeri d’Afers Exteriors italià.\nEl proppassat 23 de maig del 2011 es va presentar oficialment al Parlament Europeu, a Brussel.les. Entre els signants, hi han destacades personalitats de la política, del món de la ciència i de l'entreteniment, com la cantant nord-americana Amii Stewart, l'italià Premi Nobel Rita Levi Montalcini, l'escriptora sud-africana Sindiwe Magona i molts d'altres.\nSi voleu participar, hi han diferents maneres d’ajudar a la causa:\najudant a actualitzar la web multilingüe www.noppaw.org\nunint-se a la comissió promotora\norganitzant actes públics per donar a conèixer la campanya\nI, per descomptat, signant la petició!!!\nSi hi esteu interessats, podeu trobar informació a la seva pàgina de Facebook o veure fotos a l'àlbum Picasa.\nMés, sobre...: dones africanes por la pau , premi nobel , noppaw


Incursió en l'art contemporani\nIncursió és el nom que rep el programa d'exposició del fons d'art contemporani que es durà a terme a l'Espai Contemporani del museu i que es completarà amb la instal·lació d'obres del fons en diversos espais públics municipals com són les biblioteques, els espais educatius, els d'informació pública, els centres culturals, el Teatre o l'Auditori. Serà el canal d'interacció del fons d'art amb la societat, que portarà el públic a l'exposició i l'obra d'art al públic. Aquest cicle consta de quatre primeres propostes expositives per l'any 2011 que són el resultat del coneixement del fons adquirit fent el seguiment de la col·lecció d'art contemporani municipal durant anys. S'ha previst que posteriorment es convidarà comissaris/àries de la ciutat per dur donar continuitat al cicle d'exposicions.\nIncursió es dedicarà preferentment a la col·lecció que va des de 1979 fins a l'actualitat i ens ha de permetre conèixer, gradualment, el fons d'art contemporani, al mateix temps que donem a conèixer els nostres artistes. El cicle pren el títol d'una de les obres que ha inspirat aquesta iniciativa: Incursió, de Jaume Faixó, una pintura de 1991, el qual serà, al mateix temps, el títol de la primera exposició d'aquest nou cicle.\nLes exposicions del cicle Incursió proposen recorreguts temàtics amb continguts formals o conceptuals a partir de diversos motius que han estat al seu moment un estímul inspirador de la creació artística. No hem volgut fer exposicions de caràcter històric o retrospectiu, sinó que ens centrem en el significat de l'obra i en el seu missatge. Farem així un cicle d'exposicions temàtiques que mostraran com entorn d'un tema cada artista aporta solucions diferents i personals, per veure nous punts de vista i obrir la nostra capacitat de veure l'altre, al mateix temps que analitzem qüestions que també ens interessen a tots, ja que, públic i artistes som membres d'una mateixa comunitat. Les obres d'art es mostraran com el fruit de mirades individuals i les interconnectarem entre si fins a completar petites exposicions que són alhora apunts de petits discursos que queden suggerits per tal que cadascú els completi. La mirada que es fa sobre la col·lecció és prospectiva i la voluntat és crear espais de trobada amb l'art contemporani.\nAixí doncs, els tradicionals criteris lineals d'ordre cronològic han estat substituïts voluntàriament, en benefici d'una disposició més flexible, narrativa i sensible envers la significació de les obres. L'objectiu és potenciar una lectura que convida a establir relacions i connexions que emmarquen un moment creatiu, que pot ésser retrat de tendències estètiques, idees i sensibilitats; en definitiva, el pòsit cultural que hem volgut que perduri, perquè aquesta intencionada perdurabilitat és el motiu pel qual les obres d'art són al museu.\nCicle d'exposicions: Incursió\nEl primer cicle Incursió estarà format per quatre exposicions de petits conjunts d'obres que teixiran vincles amb altres peces d'art que s'instal·laran simultàniament als espais públics municipals, en contacte directe amb el públic. Les quatre primeres exposicions prenen nom, cadascuna d'elles, d'una de les obres que contindran, pel fet que aquest títol té la capacitat de suggerir el significat i contingut de la proposta. Les quatre propostes giraran al voltant de quatre eixos: intel·lecte, espiritualitat, introspecció i natura.\nIncursió serà una exposició inspirada, com hem dit, en una obra de Jaume Faixó, serà un recull d'obres de plasticitat abstracta, amb peces d'artistes com ara Ansesa Gironella, Ester Baulida, Montserrat Costa, Gabriel, Jordi Gispert, Lluís Hortalà i Torres Monsó (març).\nMil oracions als déus del bamboo recull el títol d'una obra de Pep Camps per tractar les diferents formes d'apropar-se a l'espiritualitat i a la religió que han plasmat artistes com ara Bosch Martí, Narcís Costa, Pia Crozet, Quim Domene, Fita, Carme Gifreu, J. M. Oliveras, Joan Pujol Carandell i Pere Vicens (juny).\nEspai de silenci es basa en una obra d'Assumpció Mateu i contrastarà visions de l'espai interior i de la solitud amb obres d'artistes com ara Anna Manel·la, Pep Admetlla, Roser Bover, Claudi Casanovas, Comadira, M. Àngels Feliu, Gironell, Carme Sanglas i Mayte Vieta (setembre).\nCargol i branca és una obra de Jordi Amagat que donarà títol a una exposició que contindrà peces relacionades amb el món natural d'artistes com Pep Aymerich, Isabel Banal, Lluís Bruguera, Creus Dalgà, Pere de Ribot, Narcís Coderch i Mireya Masó (novembre).\nIncursió de l'art contemporani als espais públics\nCom una part més del conjunt d'accions de dinamització del fons d'art contemporani i amb l'objectiu de posar les obres d'art a l'abast de la societat, per afavorir-ne la coneixença i teixir noves complicitats entre el públic i l'art contemporani, s'ha previst portar les obres d'art als espais públics. D'aquesta forma la gent trobarà l'art com una part més dels escenaris que conformen la seva quotidianitat, per normalitzar el fet artístic com una part integrant de la nostra realitat. Aquestes peces es relacionaran, quan s'escaigui, amb les exposicions que es faran per donar a conèixer el fons d'art.\nLes primeres obres que s'instal·laran ens els espais públics municipals durant el mes de gener seran les següents:\nTinc Tan XIII, de Carme Gifreu i Incursió de Jaume Faixó, a la Biblioteca Just M. Casero; Sense títol, de Montserrat Costa i Murs de Narcís Comadira, a la Biblioteca Antònia Adroher; Cabra i medusa, de Lluís Bruguera, a l'Oficina Municipal d'Escolarització; Viatge cap a nosaltres, de Vicente Huedo, al Centre Cultural la Mercè; Brindis, d'Eugènia Balcells, i Cuerpo solo, de Quico Estivill, al Teatre Municipal; Espai de silenci, d'Assumpció Mateu, Cadira Blava, de Moisès Tibau i s/t, d'Àlex Nogué, a l'Oficina d'Informació Ciutadana; Comportament exclusiu, de Lluís Vilà, al Cinema Truffaut.\nAquestes peces se sumaran a un altre contingent d'obres d'art que ja estan instal·lades en espais municipals (sales de reunions de l'Ajuntament, Centre Cultural la Mercè i Museu d'Història de la Ciutat), i al llarg del 2011 s'estendrà en d'altres espais, fins a tenir un recorregut prou representatiu dels artistes i del fons a l'abast del públic. Es preveu editar al web un recorregut urbà (autoimprimible) amb la localització de les obres d'art als equipaments municipals, amb indicació dels horaris i què cal fer per visitar-les, per a qui ho desitgi.


PERQUÈ LA CONFUSIÓ NO DURI ETERNAMENT.: SOBRE ORENETES I RAT PENATS\nSOBRE ORENETES I RAT PENATS\nLO RATPENAT Quan el rei Jaume I va decidir envair València i prendre-la als sarraïns, el fet va tenir un altre gran protagonista: el ratpenat.\nHi ha diferents versions sobre la conversió en símbol d'aquesta bèstia. La primera és que les tropes catalanes tenien el campament a Russafa, i dins la tenda del rei un ratpenat va trobar el lloc per dormir. Jaume I, en veure'l, no el va fer fora, al contrari: va manar que ningú el molestés. En agraïment, aquest ratpenat es va convertir en el súbdit més patriòtic de tots.\nLa història va anar així: una nit el rei es va despertar en sentir un forts cops de timbal. En llevar-se, va comprovar que les tropes sarraïnes estaven a punt d'atacar-los per sorpresa. Després de la batalla que va permetre recuperar el Regne de València, Jaume I va demanar que es localitzés l'autor dels cops de timbal. Sorprès, va descobrir que havia estat el ratpenat, llançant-se contra el timbal, qui havia donat els cops fins a despertar-lo, i va decidir posar la bèstia dalt de l'escut de la ciutat.\nUna altra versió fa que el ratpenat es converteixi en un salvador directe. Diu la llegenda que l'animal es va interposar en el camí d'una fletxa que anava de dret al cor del rei durant la batalla de València. Llavors, Jaume I també va decidir posar la bèstia dalt de l'escut de la ciutat de València. FONT: WIKIPÈDIA\nUna altra bèstia protegida és l'oreneta, que, en versió similar a la del ratpenat, també va fer niu a la tenda del rei quan havien acampat al Puig, a punt de marxar sobre Borriana, també al País Valencià. El rei Jaume I, en veure-la, va manar que ningú la toqués, i que no es desmuntés la tenda, fins que l'ocell i els seus pollets en marxessin volant, segons es narra al Llibre dels feits. Jaume I ha estat mil i una vegades il•lustrat, però realment ningú sap quina cara tenia ni com era. Si ens hem de refiar de les cròniques de l'època, quan era petit el rei en Jaume «fo lo pus bell hom del món», deia Bernat Desclot. Cepat i alt, alguns parlen d'una alçada de gairebé dos metres. El que sembla força clar, malgrat que en molts retrats no se'l pinta així, és que era ros. De tota manera, la mitificació de Jaume I el presenta als catalans gairebé com un superheroi de l'edat mitjana. L'aproximació artística de Perich, per il•lustrar la sarsuela rock de la Trinca, és més realista, segurament, i més pròpia del rei en la seva maduresa. Similituds a part, Jaume I ha estat reproduït en un whisky, en una falla valenciana i en contes, rondalles i llibres d'història per posar rostre a un personatge de llegenda. FONT: WIKIPÈDIA\nEl rat penat apareix en els escuts de les capitals catalanes : Palma, Barcelona i València). Es un simbol distintiu de Catalunya.\nLa oreneta era el simbol dels Câtars, encara avui en dia l'imatge de la Mare de Dèu de Queralt la du en una ma. Quan s'amaga, quan es de nit, una oreneta es un rat penat. Els rat penats viuen a les coves de salnitre. Amb el salnitre es feia la porvora. Jaume I agraeix la porvora per conquerir Vàlencia.\nPodriem dir dons que l'oreneta es el simbol de pau, i el rat penat el simbol de guerra. I, per a rematar-ho, un rat penat es un drac. Per aixó Gaudi fa servir indistintament rat penats o dracs\na 8:54 a. m.\nPerdo per la intromissió. Però tinc entès que:\nRealment al principi fou representat, un animal mitològic "La Guita" (una especie de Drac mitològic)\nLo que tingué, d'escut, (com especie de tòtem); la Ciutat de Barcelona i elCompte Rei Jaume; Lleida i Collbató; (amb (sa cova de Salnitre)i València; i on posteriorment fou representat "Lo Rat Penat"\nAixí ens ho explica un bon dia el mestre, Pantaleó. postillant:\n" [No es necessari prendre apunts d'això, perquè no vos ho preguntaran als exàmens]".\nQue empolléssem el Cid i Isabel la Catòlica, (que mai falla)\nI que no fossem massa durs (en criticar als Examens) El Falangisme o el Movimiento, perquè el 100% dels examinadors del Institut, ho eren. i/o devien el seu lloc, als seus pares de la FAES i de las JONS\n23 d’agost de 2010 a les 0:42\nCom està el general Prim?\nMèxic rescata d'una cova submergida un esquelet pr...\nLA SIGNATURA D’EN COLOM SEGONS RAMON LLULL\nELS LLORIA I LA BANDERA DE LA MARINA DE GUERRA CAT...\nL'home que no va descobrir Amèrica\n"SOTA TERRA" CAU MOLT BAIX\nDescobreixen dues pintures murals del segle XII i ...\nEl museu secret de Montserrat\nEl túnel de Teotihuacán, obert 1.800 anys després


Parts Naturals - Quiropràctica y Salut | Q-Life\nParts Naturals - Quiropràctica y Salut (Bienestar Barcelona)\nHo hem explicat diverses vegades ja: la primera subluxació vertebral o interferència nerviosa, sol produir-se al nivell de la primera cervical en el moment de néixer. La rotació i extensió exagerades exercides sobre el delicat coll del nadó durant el part, afegides a la pressió aplicada en passar pel canal de l'úter, són, segurament, la causa de la primera subluxació de la nostra vida. Això suposa que, a curt o llarg termini, el nostre cos manifesti disfuncions i que es presentin problemes de salut. Poca gent sap els beneficis que té un part natural tant per al nadó com per a la mare, ja que els parts amb instruments, cesàries i / o provocats, s'han convertit en el més habitual. Poques famílies es plantegen un part domiciliari per falta d'informació i per això, aquest mes, intentarem compartir amb vosaltres el més important sobre els parts naturals a casa. Esperem que entengueu l'impacte que pot tenir un part traumàtic sobre el sistema nerviós i sobre la salut general dels vostres fills, i que pugueu prendre una decisió meditada quan tingueu el vostre pròxim fill.\nTenim molta més informació disponible a la nostra consulta. Si us plau, compartiu-amb els vostres amics.\nQuina incidència tenen sobre la salut dels nostres fills?\nMalgrat el considerable debat i estudis realitzats al llarg dels anys, el concepte de "normalitat" en el part i en el naixement no està estandarditzat ni universalitzat. En les últimes dècades s'ha observat una ràpida expansió en el desenvolupament i ús d'un ventall de pràctiques ideades per iniciar, augmentar, accelerar, regular o monitoritzar el procés fisiològic del part, amb el propòsit de millorar el desenllaç per a les mares i els seus fills , i, de vegades, per racionalitzar els protocols de treball en el part institucionalitzat. Als països desenvolupats, on aquestes pràctiques s'han convertit en habituals, s'està començant a qüestionar el valor d'aquests graus tan alts d'intervencionisme. Al mateix temps, els països en desenvolupament estan intentant que tota dona tingui accés a un part segur. L'adopció, sense crítica prèvia, de tota una sèrie d'intervencions inútils, inoportunes, inapropiades i / o innecessàries, a més, amb freqüència, pobrament avaluades, constitueix un risc que corren molts dels que tracten de millorar els serveis de maternitat.\nEl fenomen mundial de la creixent emigració a la ciutat, està fent que moltes més dones que estan donant a llum en unitats obstètriques, tinguin parts normals o complicats. Hi ha una temptació de tractar tots els parts rutinàriament amb el mateix alt grau d'intervencionisme tant si són complicats com si no ho són. Això, malauradament, té una sèrie d'efectes negatius, alguns d'ells amb serioses implicacions, ja que les dones i els seus fills poden resultar danyats per pràctiques innecessàries.\nDefinició del Part Normal:\nComençament espontani, sota risc al començament del part mantenint com a tal fins el part. El nen neix espontàniament en posició cefàlica entre les setmanes 37-42 completes. Després de donar a llum, tant la mare com el nen es troben en bones condicions. Generalment entre un 70 a 80% de totes les gestants es poden considerar com de "baix risc" al començament del part.\nTé el lloc del part un impacte significatiu en la progressió d'aquest, en el naixement i després a la salut del nadó?\nAquesta pregunta ha estat estudiada amb amplitud en les últimes dues dècades. Mentre que en molts països desenvolupats el part va passar de ser un procés natural a un procediment controlat, el lloc per donar a llum va canviar de la llar a l'hospital. Al mateix temps molt de l'anomenat "toc humà" va ser relegat. El dolor va ser alleujat amb fàrmacs i a les dones se'ls deixava soles per un gran període de temps, se les controlava de lluny. Alguns hospitals han realitzat un esforç en instal.lar habitacions que s'assemblin a una segona llar i això es va traduir en un increment de la satisfacció de les dones i d'un descens en el desig per la seva part de buscar noves ubicacions per donar a llum en futurs embarassos , però estudis realitzats a l'atzar no van demostrar cap canvi respecte a la demanda d'epidurals, parts instrumentals o cesàries.\nEl part domiciliari és una pràctica que està desigualment distribuït al llarg del món. Des de 1930, amb la institucionalització del naixement, l'opció del part domiciliari en la majoria dels països desenvolupats va desaparèixer. El sistema d'atenció obstètrica a Holanda, on encara més del 30% de les dones donen a llum a casa, és excepcional en els països industrialitzats.\nAl 23% de les dones catalanes se'ls practica la cesària en el part\nLes II Jornades Professionals Suavinex debaten els possibles problemes derivats de la medicalització del part, com l'augment de cesàries i episiotomia.\nAquestes trobades comencen a Catalunya que, al costat de la Comunitat Valenciana, registra el major percentatge de cesàries de l'Estat.\nL'OMS calcula que a Espanya es practiquen cada any unes 100.000 cesàries, de les quals 36.000 es podrien evitar.\nEl prestigiós obstetra francès Michel Odent ha reivindicat a Barcelona la importància de potenciar el part fisiològic i la figura de la llevadora en el procés de donar a llum per limitar el nombre de cesàries que es practiquen de manera innecessària. I ho ha fet durant la seva participació en l'arrencada de les II Jornades Professionals Suavinex. Una trobada en què han participat unes 300 llevadores i en el qual Odent ha explicat els perills que, segons ell, suposa la "industrialització dels naixements" pels protocols mèdics, el pes creixent dels ginecòlegs enfront de les llevadores, l' increment en el nombre de cesàries i la generalització de les episiotomíes, en definitiva, la medicalització del part.\nDonar a llum a casa és una opció segura\nUn estudi publicat recentment conclou que, en dones embarassades de baix risc, donar a llum a casa no s'associa amb més morbi-mortalitat neonatal.\nL'estudi observacional, publicat recentment al BJOG An International Journal of Obstetrics & Gynaecology (15 abril 2009), es va realitzar en els Països Baixos sobre més de 500.000 parts entre dones de baix risc entre els anys 2000 i 2006. En ell, es comparen les taxes de resultats adversos neonatals (mort intrapart, mort neonatal a les 24 hores i als 7 dies i ingrés del nadó a una UCI neonatal) entre dones que decideixen donar a llum a casa i les que decideixen fer-ho a l'hospital .\nEn l'anàlisi es van tenir en compte factors de confusió coneguts que podien influir en els resultats, com la paritat, l'edat gestacional, l'edat materna, l'ètnia i l'estatus socioeconòmic.\nL'estudi no va trobar diferències significatives entre els parts planejats a casa i els planejats a l'hospital. Els riscos relatius amb els seus intervals de confiança van ser: per mort intrapart i neonatal en les primeres 24 hores 1,02 (0,77-1,36), per mort intrapart i neonatal als 7 dies 1,00 (0,78-1 , 27), i per ingrés del nadó en UCI neonatal 1,00 (0,86-1,16).\nTot i que es tracta d'un estudi observacional, basat en la recollida de dades de registres de forma retrospectiva, aquest és l'estudi més gran realitzat fins ara sobre la seguretat del part en el propi domicili.\nEn conclusió, segons aquest estudi, planejar el part en el propi domicili és una opció segura per a dones embarassades de baix risc sempre que s'ofereixi un sistema adequat i de qualitat d'atenció i cura a la maternitat per dur a terme aquesta pràctica.\nFont: Impacte - Excel lència Clínica\nButlletí clínic, sanitari i social al servei del Sistema Nacional de Salut - Vol 2 n º 6 juny 2009\nParts traumàtics causen danys de la medul.la Espinal\nEl diari de Neurocirurgia de juliol de 1982 denuncia els danys col.laterals que una extracció forçada d'un nadó durant el naixement pot causar sobre la medul.la espinal. L'estudi diu també que aquest tipus de dany a la medul.la pot passar sense evidències de dislocació o fractura de les vèrtebres.\nLa investigació, feta a la universitat de medicina de Pittsburg (EUA), demostra que aquest dany sobre la medul.la espinal podria passar sense afectar els ossos per l'elasticitat i flexibilitat de la columna vertebral del nadó. Va ser comprovat que mentre la columna vertebral podia estirar-se fins 5,1 cm sense danyar les vèrtebres, la medul.la espinal no pot fer-lo més de 0,6 cm abans de trencar-se.\nI ho sabem: una interferència del sistema nerviós o subluxació pot afectar totes les funcions del cos.\nMètodes no farmacològics d'alleugeriment del dolor durant el part\nUna tasca molt important de la llevadora és la d'ajudar a la gestant a fer front al dolor. Això pot aconseguir-se amb analgèsics, però encara més fonamental i important és el mètode no farmacològic, començant durant el període antenatal oferint repetida informació a la gestant i al seu company. Un bon suport durant l'embaràs i el part, per part de la comare, pot reduir la necessitat d'utilitzar analgèsics i així millorar l'experiència del naixement.\nA banda del suport durant el part (el factor més important) hi ha altres mètodes d'alleugeriment del dolor del part. El primer, és oferir a la dona la possibilitat d'adoptar la postura que ella prefereixi. Això vol dir que no té per què estar necessàriament al llit i menys encara, en posició supina, i que ha de gaudir de la llibertat de posar-se de peu, seure o caminar, sense interferència per part de les llevadores, especialment, en la fase de dilatació. Hi ha diversos mètodes no invasius, ni farmacològics d'alleugeriment del dolor que poden ser utilitzats durant el part. Moltes dones senten alleugeriment del dolor prenent una dutxa o un bany. També semblen ser efectius els massatges. Aquests mètodes es fan servir sovint en combinació amb altres estratègies, incloent pràctiques psicosomàtiques com hipnosi, música i retroalimentació. El mateix passa amb els mètodes que ajuden a la dona a fer front al dolor mitjançant tècniques per concentrar l'atenció, tècniques de respiració, relaxació i preparació oral allunyant l'atenció del dolor.\nPràctiques que són clarament perjudicials o ineficaços i que haurien de ser eliminades\nÚs rutinari de l'ènema.\nÚs rutinari del rasurat púbic.\nInfusió intravenosa de rutina en el part.\nInserció d'una cànula intravenosa profilàctica de rutina.\nPosició en decúbit supí de rutina durant la dilatació.\nÚs de pelvimetrías.\nAdministració de oxitocina abans del naixement si els seus efectes no poden ser controlats.\nPosició rutinària de litotomia (amb o sense estreps) durant el part.\nEsforços de espoderaments sostinguts i dirigits durant la segona fase del part.\nMassatge i estirament del perineu durant la segona fase del part.\nÚs de rajoles orals de ergometrina en la tercera fase del part per prevenir o controlar una hemorràgia.\nÚs de ergometrina parenteral de rutina en la tercera fase del part.\nRentat rutinari de l'úter després del part.\nRevisió rutinària manual de l'úter després del part.\nL'associació Néixer a Casa neix en el nostre estat a principis de 1988 donant resposta a la necessitat d'aglutinar els / les professionals que en aquell moment treballaven a favor de recuperar el naixement domiciliari.\nPer a més informació, entra a la web: http://www.nacerencasa.org/\n1. Vetllar perquè en el procés de part i postpart, els protagonistes principals són el nadó, la mare i el pare.\n2. Respectar les condicions ètiques i ideològiques de la mare acordades prèviament.\n3. Partint d'una situació de salut i equilibri psico-emocional de la mare i el seu acompanyant, s'ha de garantir el respecte a cada procés i ritme individuals de l'embaràs i del part.\n4. En cas de veure's en la necessitat d'utilitzar ajuda terapèutica, s'utilitzaran amb preferència mètodes tous i els menys agressius.\n5. Es tractarà el nadó durant tot el procés amb el màxim respecte, ja que és un individu conscient, sensible i amb entitat pròpia.\n6. No es faran manipulacions intervencionistes sistemàtiques i innecessàries ni a la mare ni al nadó.\n7. Considerem recomanable per abordar un part a casa d'una manera conscient i responsable, el treball conjunt i preparació prèvia entre les / els interessats i el / la assistent.\n8. Seria recomanable una actitud autocrítica i de revisió contínua i constructiva per part de la / el professional.\n9. Es donarà suport i fomentarà la lactància materna com a mètode que garanteix la salut i benestar del nadó.\n10. Considerem la maternitat com un fet tant individual com social i, per tant, necessitat de suport en l'econòmic, cultural, polític i laboral.\nRecomanem aquest llibre\n"La Revolució del Naixement"\nper Isabel Fernández del Castillo\nLa revolució del naixement és un llibre alliberador. La ciència ha demostrat que la seguretat del part normal no depèn de l'ús de tecnologies sofisticades que sotmeten a la dona, inhibeixen el part i substitueixen la seva fisiologia, sinó del respecte de les condicions que afavoreixen el seu progrés espontani.\nIsabel Fernández del Castillo ha estudiat el model que segueixen altres països més avançats i proposa una "revolució del naixement". Les dones i les seves parelles han de despullar-se de la ingenuïtat, i exercir el dret i la responsabilitat de donar a llum en cos i ànima, de vetllar pels seus fills / es, i tornar a reprendre un poder que és propi.


Política de cookies - Farmàcia Marta Gento\nPolítica de cookiesboss2017-12-18T10:06:07+01:00\nAquesta pàgina web www.clicatsalut.com utilitza cookies. Les cookies són petits arxius de text generats per les pàgines web que vostè visita, les quals contenen les dades de sessió que poden ser d’utilitat més endavant a la pàgina web. Les dades permeten que la pàgina web pugui mantenir la seva informació entre les pàgines, i també per analitzar la forma d’interactuar amb el lloc.\nwww.clicatsalut.com utilitza cookies generades i utilitzades per aquesta pàgina web i algunes són “cookies externes” que es generen a la nostra pàgina web per part de tercers. Elles ens permeten recordar cada part de les seves visites i adquisicions a mesura que avança a través de la pàgina web, recorda les dades de client i mostra el contingut adequat concorde als seus hàbits de navegació, en funció de les seves opcions seleccionades. També ens ajuda a entendre el comportament de l’usuari dins de la nostra web, la qual cosa significa que podem millorar la teva experiència a través de la mateixa.\nLes cookies només poden emmagatzemar text, en general sempre és anònim i xifrat. www.clicatsalut.com mai emmagatzemarà cap informació personal en les cookies.\nLes cookies són segures ja que només poden emmagatzemar la informació que es va posar en el seu lloc pel navegador, la qual cosa és informació que l’usuari ha introduït en el navegador o la que s’inclou en la sol·licitud de pàgina. No pot executar el codi i no es pot utilitzar per accedir al seu ordinador. Si una pàgina web encripta la informació de les cookies, només la pàgina web pot llegir la informació. Les cookies de sessió contenen informació que s’utilitza dins de la seva sessió actual del navegador. Aquestes cookies s’esborren automàticament quan vostè tanca el navegador. Gens es conserva en el seu equip més enllà del temps que passa en el lloc web.\nLes cookies persistents s’utilitzen per emmagatzemar la informació que s’utilitza entre les visites. Aquestes dades permeten als llocs web reconèixer que vostè és un client habitual i reaccionar en conseqüència. Les cookies persistents tenen un valor indefinit en el temps.\nLes cookies són utilitzades per la pàgina web per mantenir la sessió a mesura que avança a través de la web, recull informació de les seves adquisicions i hàbits de consum, una vegada iniciada sessió. S’utilitzen per mostrar els productes rellevants dins de les seves futures visites.\nAmb Google i Tova Web Analytics les cookies, ens permeten realitzar un seguiment de la interacció del client dins de la pàgina web. Això ens dóna suggeriments que ens permeten millorar la pàgina web i els productes i serveis que oferim i de les seves preferències. L’aplicació que utilitzem per obtenir la informació és GoogleAnalytics:\nwww.google.com/analytics/ i http://www.google.es/intl/es/analytics/privacyoverview.html\nAquesta aplicació ha estat desenvolupada per Google, que ens presta el servei d’anàlisi de l’audiència de la nostra pàgina. Aquesta empresa pot utilitzar aquestes dades per millorar els seus propis serveis i per oferir serveis a altres empreses. Pots conèixer aquests altres usos des dels enllaços indicats. Aquesta eina no obté dades dels noms o cognoms dels usuaris, ni de l’adreça postal des d’on es connecten. La informació que obté està relacionada; amb el nombre de pàgines visitades, xarxa social en la qual es publiquen les nostres notícies, la ciutat a la qual està assignada l’adreça IP des de la qual accedeixen els usuaris, el nombre d’usuaris que ens visiten, la freqüència i assiduïtat de les visites, el temps de visita, el navegador que usen, l’operador o tipus de terminal des del qual es realitza la visita.\nTambé treballem amb col·laboradors que creen les cookies de tercers que després són utilitzades en altres llocs web per anunciar de forma adequada i pertinent sobre la base del seu historial de navegació. Aquestes cookies no emmagatzemen informació personal, només permeten que a altres llocs web a identificar i es basen exclusivament en l’historial de navegació.\nTots els navegadors d’Internet li permeten limitar el comportament d’una cookie o desactivar les cookies dins de la configuració o les opcions del navegador. Els passos per fer-ho són diferents per a cada navegador, es poden trobar instruccions en el menú d’ajuda del seu navegador.\nA través del seu navegador, vostè també pot veure les cookies que estan en el seu ordinador, i esborrar-les segons crea convenient. Les cookies són arxius de text, els pot obrir i llegir el contingut. Les dades que conté, gairebé sempre està xifrat amb una clau numèrica que correspon a una sessió en Internet.\nLa desactivació de les cookies també afectarà el seguiment del seu progrés a través del lloc, però no detindrà el codi de Google Analytics des del reconeixement de la seva visita.\nLes cookies de la sessió d’aquesta web inclouen les dades utilitzades pel maquinari del servidor web sobre quin és el servidor que està processant la seva sessió, el seu estat d’autenticació (en la base de dades de clients tendeixi online) i els detalls de les seves compres.\nDeure informació: L’apartat segon de l’article 22 de la LSSI estableix que s’ha de facilitar als usuaris informació clara i completa sobre la utilització dels dispositius d’emmagatzematge i recuperació de dades i, en particular, sobre les finalitats del tractament de les dades, conformement al que es disposa en la Llei Orgànica 15/1999, de 13 de desembre, de Protecció de Dades de Caràcter Personal.\nAixí, la informació sobre les cookies facilitada al moment de sol·licitar el consentiment ha de ser suficientment completa per permetre als usuaris entendre la finalitat per les quals es van instal·lar i conèixer els usos que se’ls donaran.\nEn el cas que un usuari presti el seu consentiment per a l’ús de cookies, la informació sobre com revocar el consentiment i eliminar les cookies deurà estar a la seva disposició de forma accessible i permanent.\nTots els navegadors d’Internet li permeten limitar el comportament d’una cookie o desactivar les cookies dins de la configuració o les opcions del navegador. Els passos per fer-ho són diferents per a cada navegador, es poden trobar instruccions en el menú d’ajuda del seu navegador


Una gran pèrdua per a Premià de Mar i el Maresme - Saül Gordillo\nDimarts, 2 de febrer de 2010 21:30 h\nEncara estic afectat per la mort del poeta i bibliotecari Martí Rosselló [bloc]. Aquest és el seu últim article publicat dilluns a El Punt. A l'edició del Maresme del diari vam coincidir durant anys, ell com a col·laborador d'opinió des dels inicis de l'arribada d'El Punt a la comarca, fitxat per en Manuel Cuyàs, i jo com a cap de secció i després director del rotatiu.\n"El daltabaix de la crisi financera no va ser culpa de tots, com encara ens volen fer creure. Va ser culpa dels que ara, en plena crisi, no tenen cap vergonya en continuar ostentant sous pornogràfics que encara s'incrementen un trenta per cent. I és justament per això i per cap altra cosa que es planteja allargar l'edat de jubilació. I per això les pensions més febles, en lloc de pujar, baixen. I per això cal abaratir l'acomiadament dels treballadors."\nAixí acaba l'últim article. Ja veieu que en Martí Rosselló, per a qui no el coneixieu, era un home d'esquerres. Un home de cultura compromès amb la seva ciutat, Premià de Mar. Un intel·lectual de peu pla que havia fet de l'escàs quilòmetre quadrat que té la seva ciutat tot un món, el seu món. No era gens aliè al batec, al pols i a la complexitat d'una de les poblacions, la que més de la comarca, amb major densitat urbana. Premià de Mar és una olla a pressió, i figures com la d'en Martí són essencials en contextos així. Era, si se'm permet la comparació, una mena de Valerià Pujol però no de Premià de Dalt sinó de Mar. Un referent nítid.\nAquest és l'obituari que signa Lluís Arcal. Aquesta és la informació de Diari Maresme. Aquest és l'apunt a La veu del roure. I aquest és el seu perfil al Facebook. És la primera vegada que faig un apunt de la defunció d'una persona que deixa bloc i Facebook, i això em fa pensar profundament. A les esqueles dels diaris, suposo que encara avui, es deia que el difunt o difunta "deixa" marit o muller i fills si en tenia. Doncs en el cas d'en Martí Rosselló, deixa molts amics al Facebook i molts més a fora, però sobretot un gran buit a Premià de Mar i al Maresme.\n4674 lectures Cap comentari\nahir a les 7:00 h\nalt maresme autopista calella catalunya ràdio conxita campoy cultura gonçal prieto jaume puig joan juhé joaquim rey josep lluís fillat josep maria gallart josep maria parella josep rovira lluís llerinós malgrat de mar manel pujol maresme marta hernández martí barrera miquel tur pineda de mar política ramon camp repòrter


Sobre tresxics - Tresxics\nDissenyem i fabriquem complements quotidians que desperten la creativitat familiar.\nPenjadors per a les jaquetes, prestatgeries per a llibres i altres complements amb diferents formes i colors: núvols, muntanyes, trens ... formes simples amb un plus de joc ja sigui en la pròpia peça o amb adhesius decoratius de paret o peces magnètiques per interactuar.\nProductes dissenyats i fabricats a Barcelona\nSom una família que des del primer moment ens hem preocupat de què i com ho fabriquem. Els nostres proveïdors son locals. La fabricació de les peces la fem en tallers i artesans de la nostra comarca amb els que tenim una relació molt propera per poder fer el seguiment de tot el procés dels diferents acabats dels nostres productes.\nEn la manipulació i envasat col.laborem amb el Grup Àuria un conjunt d'entitats d'iniciativa social que té com a missió cooperar per generar oportunitats de treball, de participació social i de millora de la qualitat de vida de les persones amb discapacitat o risc d'exclusió social.\nSusana Enrich Palmés\nOriginària d'Igualada (Barcelona). Acabats els estudis de disseny gràfic s'incorpora al mon laboral com a dissenyadora web mentre segueix formant-se en aquesta especialitat. S'intal·la a Anglaterra on treballa en diferents llocs abans de tornar i crear el seu propi estudi de disseny web compartit amb dos socis durant 10 anys. És llavors quan moguda per la seva triple maternitat crea Tresxics l'any 2014.\n* Antispam - resultat de: deu + tres =


El Lloret Convention Bureau es promociona a Edimburg entre els mercats europeus tradicionals - Àrea professional de Lloret de Mar\nEl Lloret Convention Bureau es promociona a Edimburg entre els mercats europeus tradicionals\n10 de Juliol de 2015 Accions promocionals, Fires, Lloret Convention Bureau, Turisme de negocis\nHa mantingut més de 50 entrevistes amb professionals d’arreu d’Europa\nDes del dilluns 29 de juny fins al divendres 3 de juliol, el Lloret Convention Bureau ha estat al Regne Unit participant en el M&I Europe Summer Forum 2015, la trobada d’organitzadors de congressos, convencions i incentius més ben valorada de la indústria de reunions amb la presència de més de 700 professionals del sector.\nEn total hi han participat 400 organitzadors de reunions provinents del Regne Unit, Alemanya, França, Benelux, Espanya, països nòrdics, altres països europeus i Rússia, i més de 300 proveïdors provinents de diferents parts del món. L’esdeveniment ha constat de quatre dies de treball en els quals cada proveïdor ha tingut l’oportunitat de reunir-se amb més de 50 clients potencials, participar en sessions de gestió de xarxes i en un programa social per ampliar la seva xarxa de contactes i fomentar la interacció amb els participants en un àmbit més informal.\nEs tracta d’una acció molt interessant per al Convention Bureau per l’alt nombre de participants europeus i, per tant, destinacions tradicionals amb les quals Lloret de Mar ja treballa des de fa diversos anys. Els mercats europeus, especialment França, Regne Unit i els països nòrdics són estratègics per al Lloret Convention Bureau. Casos com la presentació internacional de l’Audi A1 el 2012, la reunió anual de Gas Natural o la convenció internacional d’una empresa sueca el 2014 són clau a l’hora de promocionar Lloret de Mar i acreditar l’experiència de la destinació en un àmbit tan específic com és el turisme de reunions.\nA l’acció també hi han participat Evenia Hotels, el Costa Brava Convention Bureau i el Catalunya Convention Bureau, reforçant així l’acció de comercialització de Lloret de Mar.


5 min. Madrid 03/12/2016 00:00\nMariano Rajoy ha guanyat les últimes tres eleccions prometent abaixar impostos, i en els tres casos els haurà apujat poc temps després. “Rebaixarem la càrrega fiscal dels ciutadans”, s’afirmava explícitament en el programa electoral del Partit Popular en els últims comicis, per exemple. Malgrat aquestes promeses, quan tot just fa un mes que Rajoy va ser reinvestit president, ahir el ministre d’Hisenda, Cristóbal Montoro, tornava a anunciar una pujada d’impostos per al 2017. Concretament, el govern de Rajoy va aprovar per decret llei un paquet de canvis fiscals per recaptar 4.650 milions més i complir amb un 2017 que Montoro va qualificar d’“exigent”.\nMontoro justificava ahir aquestes mesures per la inexorable necessitat del govern espanyol d’ingressar més. Fa només unes setmanes el ministre d’Economia, Luis de Guindos, havia promès que la reducció del dèficit per al 2017 no obligaria a apujar els tributs. Però Montoro va fixar el sostre de despesa en 118.337 milions d’euros, 5.000 milions menys de l’aprovat inicialment. Segons el titular d’Hisenda, però, això no suposa una nova retallada, sinó la consolidació de l’estalvi que s’ha aconseguit durant el 2016 gràcies, en part, als baixos interessos que es paguen pel deute públic. Però els tipus barats ja no estan garantits. Malgrat que el govern va presentar ahir una revisió a l’alça de les previsions macroeconòmiques -el PIB avançarà un 3,2% aquest 2016 i un 2,5% l’any que ve, segons els seus càlculs-, els Estats Units podrien apujar els tipus d’aquí pocs dies, i això podria empènyer els de la resta del món cap amunt.\nEl govern es veu forçat a complir l’objectiu de dèficit del 2017, fixat per Brussel·les en un 3,1% del PIB. El pla que es presentarà a Europa en les pròximes setmanes compta complir aquest límit i detalla que un 1,1% serà per a l’Estat, un 0,6% per a les comunitats, i la part més gran, un 1,4%, per a la Seguretat Social (és a dir, les pensions). Així doncs, Hisenda no ha tingut més remei que optar per aquesta via per molt que Montoro insistís ahir que no és una pujada d’impostos perquè no afectarà famílies, pimes o autònoms.\nEl gruix de l’increment recaptatori el pagaran les empreses a través dels canvis en l’impost de societats. No s’apuja el tipus de l’impost, sinó que s’eliminen deduccions que provoquen que, a l’hora de la veritat, la liquidació efectiva estigui força per sota del tipus fixat. Així, es limitaran els crèdits fiscals (és a dir, la possibilitat de compensar les pèrdues d’anys anteriors a l’hora de tributar els beneficis) i altres deduccions. En total, Montoro preveu recaptar 4.300 milions amb aquests canvis.\nUna altra mesura que afectarà les empreses és un sistema d’autoliquidació de l’IVA online, que afectarà 60.000 contribuents. El conjunt de mesures de lluita contra el frau també inclou el límit de pagaments en metàl·lic als 1.000 euros. Sumant-hi altres iniciatives contra el frau i l’avançament de l’impost de societats, Hisenda preveu recaptar 7.500 milions més l’any que ve. També pujaran de manera imminent els impostos a les begudes alcohòliques d’alta graduació (un 5%) i sobre el tabac (entre el 2,5% i el 6%).\nFer cotitzar els salaris més alts\nAquestes mesures s’han aprovat gràcies a un acord inèdit amb el PSOE que, alhora, posava diverses condicions, una de les quals apujar el salari mínim un 8%, cosa que el deixa en 707 euros i que és la pujada més notable en trenta anys. Aquesta mesura s’afegirà com una disposició addicional al decret llei que ja preveu la revisió anual de l’SMI.\nUna altra condició és eliminar el límit màxim de cotització que fa que els sous de més de 3.600 euros bruts mensuals no cotitzin a la Seguretat Social i que hauria d’ajudar a reduir el dèficit del sistema de pensions. Per això, el govern l’apujarà un 3%, fins als 3.751 euros, cosa que incrementarà uns 300 milions a l’any els ingressos. A més, Montoro va obrir la porta a eixamplar aquest límit i, fins i tot, a eliminar-lo a llarg termini.\nUn conjunt de mesures gens en la línia del seu programa electoral, però condició indispensable per superar l’examen de Brussel·les, que ara analitzarà aquestes propostes.\nEls canvis tributaris de Montoro\nNo s’apujaran els tipus, però sí que elimina deduccions. També limitarà la possibilitat d’usar crèdits fiscals, és a dir, de compensar les pèrdues d’anys anteriors per tributar menys quan torna a haver-hi beneficis.\nEl seu preu pujarà un 2,5% si es tracta de cigarrets i un 6,8% si és tabac de cargolar.\nNomés es veuran afectades les begudes alcohòliques de més graduació. Per tant, begudes com el vi i la cervesa queden exemptes d’un increment del 5%. Entre tabac i alcohol s’espera recaptar uns 350 milions.\nLa liquidació de l’IVA\nDins el paquet de mesures antifrau Hisenda establirà un sistema d’autoliquidació electrònic de l’IVA. Fins a 60.000 contribuents, responsables del 80% de la recaptació d’aquest impost, ho hauran de fer.\nEls pagaments en metàl·lic\nA partir d’ara només es podrà pagar en efectiu fins a 1.000 euros. En el 2012 el govern ja havia reduït aquest límit fins a situar-lo en els 2.500 euros.


José Sola fill del poble de Benavites i un Australià més | La Finestra\nInici Entrevistes José Sola fill del poble de Benavites i un Australià més\nJosé Sola Vila va nàixer en la localitat de Benavites, l’any 1988. Va ser al col·legi del seu poble per a realitzar la primària i, posteriorment, a l’institut de la Vall de Segó per a preparar-se a la universitat.\nSempre els van agradar els idiomes i es va matricular en la Universitat de Jaume I, de Castelló, per a estudiar filologia anglesa.\nPrompte va eixir a relluir les seues facilitats per a la llengua anglesa i no va tardar molt a començar a rebre beques per a estudiar als EEUU, Irlanda, Nova Zelanda, Austràlia,…\nUna vegada acabada la carrera, per falta de treball a Espanya, es va plantejar viatjar a l’estranger per a buscar treball del que havia estudiat. Va decidir el país d’Austràlia, el més lluny de tots, ja porta quatre anys allí. No sé si tornarà.\nArticle anteriorAVA-ASAJA pide que se inicie el proceso para aplicar posibles cláusulas de salvaguarda a Egipto y Turquía tras constatar un aumento de su exportación citrícola\nArticle següentSUBHASTA SOLIDÀRIA DE QUADRES A BENEFICI D’AFACAM A L’AJUNTAMENT DE FAURA\nAntonia García «La Pescadora» i Emilio Ponferrada, tota una història